MLDataScientist/Wikipedia-uzbek-2024-05-01 huggingface dataset:
Muhammad al-Kunduriy

Muhammad ibn Mansuribn Muhammad al-Kunduriy (Abu Nasr) — faqih va shoir. Sulton Tug‘rulbekning vaziri. U milodiy 1024-yil (hijriy 415-yil)da Naysoburning Kundur qishlog‘ida tavallud topgan. Yoshlik yillarida fiqh ilmidan va sheʼriyatdan taʼlim olgan. O‘z zamonasida katta obro‘-eʼtiborga sazovor bo‘lgan. Xorazmda voliy bo‘lgan. Keyinchalik Bag‘dodga ko‘chib o‘tgach, xalifa Qoim biamrilloh tomonidan unga „Sayyidul vuzaro“ („Vazirlar sayyidi“) laqabi berilgan. Nazm va nasrlari bor. To‘qqiz yil vazir bo‘lgan va keyinchalik uning barcha mol-mulki, shu jumladan 300 ta qullari ham musodara qilingan. U milodiy 1064-yil (hijriy 456-yil)ning zulhijjaoyida 42 yoshida Maravruzda dorga osib o‘ldirilgan, boshini kesib olib, shahar bo‘ylab aylantirishgan. Kunduriyning biror jinoyatga qo‘l urgani haqida hech qanday maʼlumot yo‘q.

Manbalar
Muhammad al-Buxoriy

(Zahiruddin, Abu Bakr) Muhammad ibn Ahmad ibn Umar al-Buxoriy, al-Hanafiy (hijriy 619-yil (milodiy 1222-yil)da vafot etgan) — faqih, usulshunos olim va qozilardan bo‘lgan. Buxoroda hisob-kitob ishlarini boshqargan.

Asarlari 
 „al-Fatovo az-zahiriya“ („Zahiruddin fatvolari“);
 „Favoid ala-l-jomiʼi-s-sag‘iyr“ (Shahid ketgan Hisomuddin qalamiga mansub „al-Jomiʼ as-sag‘iyr“ („Kichik to‘plam“)ga foydali sharhlar" nomli asar, sharhlovchi uni „al-Favoidaz-zahiriya“, yaʼni fiqh ilmi haqidagi „Zahiriy foydalar“ deb nomlagan).

Manbalar
Muhammad al-Iskoraniy

Muhammad ibn Bakr ibn Hanzalaal-Iskoraniy as-Sug‘diy. U otasi — Bakrdan hadis rivoyat qilgan. Muhammad al-Iskoraniy milodiy 981-yil (hijriy 370-yil)dan so‘ng vafot etgan.

Manbalar
Muhammad al-Kashmiriy

Muhammad Murod ibn Ali al-Kashmiriy al-Buxoriy an-Naqshbandiy (hijriy 1057-yil (milodiy 1647-yil)da tugʻilib, 1130-hijriy yil (milodiy 1718-yil)da vafot etgan) — mufassir va sufiy bo‘lgan. Yoshligida Damashqqa, u yerdan Rum diyoriga borgan va o‘sha yerda vafot etgan.

Asarlari 
 „Jomiʼu-l-mufradoti-l-qurʼoniya“ („Qurʼoniy mufradotlar to‘plami“);
 „Risola fi-t-tariqatin-n-naqshbandiya“ („Naqshbandiya tariqati haqidagi risola“).

Manbalar
Muhammad al-Asbonikasiy

Muhammad ibn Sufyonal-Asbonikasiy (Abu Bakr) — shofiʼiy faqih bo‘lgan, maʼlum bir muddat Nasaf hukumatida xizmat qilgan. Parhezkor hukmdorlardan, ularning eng afzali va pokdomoni bo‘lgan. Imom ash-Shofiʼiyning avlodidan bo‘b, kam hadis aytuvchi bo‘lgan. Muhammad al-Asbonikasiy taxminan milodiy 986-987-yil (hijriy 375-376-yil)da Soʻgʻdda vafot etgan.

Manbalar
Muhammad as-Sukukiy

Muhammad ibn Zakariyoibn Husayn an-Nasafiy as-Sukukiy (Abu Bakr) — muhaddis. U ulamolardan, ulamolar ham undan hadis rivoyat qilganlar. Sukukiy hofiz, ilmni boblarga bo‘lib tartiblovchi, o‘z yurtlaridagi muhaddislarning hadislarini biluvchi alloma edi. U milodiy 955-yil (hijriy 344-yil) jumodulavval oyida vafot etgan.

Manbalar
Muhammad Ashraf Mir Abu al-Baraka al-Buxoriy

Muhammad Ashraf Mir Abu al-Baraka al-Buxoriy (hijriy 1173-yil (milodiy 1760-yil)da vafot etgan) — naqshbandiya tariqatining ulug‘laridan, taxallusi „yakto“, yaʼni „yagona“ bo‘lgan. Makkai mukarramaga kelib, shu yerda muqim yashagan va shu yerda vafot etgan. „Devon“ (forscha sheʼrlardan tuzilgan „Devon“) asari mavjud.

Manbalar
Abu Ahmad Farankadiy

Abu Ahmad Farankadiy(arabcha:أبو أحمد فرنكادي — Abu Ahmad Farankadiy — Toʻliq ismi:Abu Ahmad Hammod ibn Ahmad Hamdavayh Qor’e Farankadiy So‘g‘diy) — Muhaddis va roviy.

Faoliyati
Abu Ahmad Farankadiy asosan hadislarni Abulhasan Ali ibn Hasan Muqriydan rivoyat qilgan. Abu Saʼd Idrisiy: „Biz undan Farankadda hadis yozib oldik“, — deydi.

Manbalar 

Olimlar
Islom:Shaxslar
Muhammad al-Buxoriy (Abu Bakr)

Muhammad ibn al-Fazl al-Kamoriy al-Buxoriy, al-Hanafiy (hijriy 381-yil (milodiy 991-yil)da vafot etgan) — fozil inson bo‘lgan. „Al-Favoid fil-fiqh“ („Fiqh haqidagi foydali maslahatlar“) asari muallifi.

Manbalar
Muhammad al-Buxoriy (az-Zamuziy)

Muhammad ibn Muhammad ibn Ibrohim al-Buxoriy, al-Xazarjiy, az-Zamuziy — fozil inson bo‘lgan. U milodiy 1436-yil (hijriy 839-yil) vafot etgan.

Asarlari 
 „al-Masotiʼu-l-anvor fi istixroji ma fi hadisi-l-isroʻ mina-l-asror“ („Muhammad payg‘ambarning Makkai mukarramadan Quddusga tungi sayohati asnosida namoyon bo‘lgan sirlar haqidagi hadisdan olingan fikrlarga oydinlik kirituvchi nurlarning porlashi“).

Manbalar
Muhammad al-Buxoriy (Alouddin)

Muhammad ibn Abdulboqiy al-Buxoriy, al-Makkiy (Abulmaʼoliy) — adib, nasrda kitob yozadigan ijodkor, xatib va qozilardan bo‘lgan. 991-hijriy yilda Madina shahrida xatib bo‘lgan.

Asarlari
 „at-Tiroz al-manqush fi mahosini-l-hubush“ („Habashlarning yaxshi odatlariga naqsh bo‘lgan namuna“), muallif mazkur asarni 991-hijriy yilda yozib tugatgan va uni „Nuzhatu-n-nozir va sulvatu-l-xotir“ („Nozirning sayr qilishi va xavf soluvchining taskin topishi“ deb atagan);
 „Iqdu-l-faroid fimanuzima mina-l-favoid“ („al-Favoid“ dan nazm etilgan nodir durlar shodasi").

Manbalar
Muhammad al-Abivardiy

(Sadruddin, Abul Muzaffar) Muhammad ibn Ahmad ibn Muhammad ibn Ahmad ibn Isʼhoq ibn al-Hasan ibn Mansur ibn Muoviya al-Umaviy al-Anbasiy al-Muʼoviy al-Abivardiy ash-Shofiʼiy (hijriy 457-yil (milodiy 1065-yil)da Xurosondagi Abivardda tugʻilib, yoshi ulg‘ayganda 507-hijriy yil rabiulavval oyining 25-sanasi (milodiy 1114-yil)da Isfahonda zaharlanib vafot etgan) — adab haqidagi jozibador va keng maʼnoli asarlar muallifi, adib, shoir, tilshunos, nasabshunos, muarrix olim va fozil inson bo‘lgan. U bir jamoadan, boshqa bir jamoa esa undan hadis tinglagan.

Asarlari 
 „Zodu-r-rifoq fi-l-muhodaroti-l-muxtalif va-l-muʼtalif“ (Arablarning nasablari haqida o‘zaro mos keluvchi va bir-biridan farq qiluvchi fikrlar xususida bitilgan „Ixtilof va murosaga oid maʼruzalar haqidagi o‘zaro birodarlik ozuqasi“ nomli asar);
 „Tabaqotu-l-ilmi fi kulli fan“ („Har bir fan sohasidagi olimlarning tabaqalari“);
 „Devonu sheʼr“ („Devon“);
 „Tarixu Abivarda va Naso“ („Abivard va Nasoning tarixi“);
 „Kavkabu-l-mutaʼammal“ („Orzular sayyorasi“, unda xayol-fantaziyalar vasf etilgan);
 „Devonu majmuʼ qasoʻid muxtora“ („Tanlangan sheʼriy qasidalardan tuzilgan devon“);
 „Sharhu-l-qasoidi-n-najdiyot“ („Najda qasidalarining sharhi“, unda nasablar bayon etilgan);
 „Qabsatu-l-ajlon fi nasabi oli Abi Sufyon“ („Abu Sufyon avlodlarining nasabi haqida tez o‘zlashtiriladigan bilim“);
 „Nuhzatu-l-hofiz“ („Hofizning qulay fursati“);
 „al-Mujtabiy mina-l-mujtabiy“ („Tanlovchidan tanlovchi“);
 „Tabaqotu-l-ilmi fi kulli fan“ („Har birfan sohasidagi olimlarning tabaqalari“);
 „ad-Durra as-samina“ („Qimmatbaho gavhar“);
 „Sahlatu-l-qorih“ („Keksa ayyorning kinoyali kulgisi“);
 „Devonu sheʼr“ („Devon“);
 „an-Najdiyot“ („Najdiy qasidalar“);
 „Taluvvu-l-hamosa“ („Mardlik tepaligi“);
 „Bug‘yatu-sh-shodiyfi ilali-l-aruz“ („Aruz illatlari haqida xonish qiluvchining maqsadi“);
 „Sharhu-l-qasoidi-n-najdiyot“ („Najda qasidalarining sharhi“, unda nasablar bayon etilgan);
 „Tarjimatu-s-salafiy fi axbori Johiz“ („Johiz xabarlarihaqidagi salafiyning tarjimasi“);
 „ad-Durra as-samina“ („Qimmatbaho gavhar“);
 „Taʼillatu-l-maqrur fivasfi-l-bardi va-n-niyron“ („Sovuq va olovni vasf qilish haqidagi sovuqni sezadigan kishining vajhi“).

Manbalar
Shabbob ibn Savvor Fazoriy

Shabbob ibn Savvor Fazoriy () — Muhaddis.

Faoliyati
Shabbob ibn Savvor Fazoriy asli Xurosonlik bo‘lgan mashhur hadis roviylaridan. Ilm talabida ko‘plab shaharlarga safar qilgan bo‘lsada, asosan, Madina va Bag‘dodda yashagan.

Vafoti
206/821-yilda Makkada vafot etgan. U ishonchli siqot roviylardan sanalgan. Allomadan Ahmad ibn Hanbal va boshqalar hadis rivoyat qilishgan.

Manbalar 

Olimlar
Islom:Shaxslar
Abilqayir

Abilqayir () — Qozogʻiston Respublikasining Jambul viloyati, Turar Riskulov tumanidagi qishloq. Novoselskiy qishloq okrugi tarkibiga kiradi. KATO kodi — 315045200.

Aholisi 
1999-yilda qishloq aholisi 186 kishini (93 erkak va 93 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 414 kishi (206 erkak va 208 ayol) yashagan.

Manbalar 

Qozogʻiston aholi punktlari Qozogʻiston qishloqlari
Turar Risqulov tumani aholi punktlari
Aqqaynar (Turar Risqulov tumani)

Aqqaynar () — Qozogʻiston Respublikasining Jambul viloyati, Turar Riskulov tumanidagi qishloq. Koragatin qishloq okrugi tarkibiga kiradi. Tuman markazi Qulan qishlogʻidan 70 km sharqda joylashgan. KATO kodi — 315037200.

Aholisi 
1999-yilda qishloq aholisi 248 kishini (172 erkak va 76 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 149 kishi (75 erkak va 74 ayol) yashagan.

Manbalar 

Qozogʻiston aholi punktlari Qozogʻiston qishloqlari
Turar Risqulov tumani aholi punktlari
Aqirtoʻbe

Aqirtoʻbe () — Qozogʻiston Respublikasining Jambul viloyati, Turar Riskulov tumanidagi qishloq. Aqirtoʻbe qishloq okrugining maʼmuriy markazi. Tuman markazi Qulan qishlogʻidan 51 km gʻarbda joylashgan. KATO kodi — 315033100.
Qishloq yaqinida Temir yoʻl stansiyasi bor. Aqirtoʻbe qishlogʻi orqali Olmaota-Taraz avtomobil yoʻli oʻtgan.

Aholisi 
1999-yilda qishloq aholisi 2584 kishini (1202 erkak va 1382 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 2678 kishi (1339 erkak va 1339 ayol) yashagan.

Manbalar 

Qozogʻiston aholi punktlari Qozogʻiston qishloqlari
Turar Risqulov tumani aholi punktlari
Er nega kerak

„Er nega kerak?“ (shakllari: „Er nimaga kerak?“, „Er oʻzi nega kerak?“, „Erkak nimaga kerak?“) — psixolog Nargiza Sattorova tomonidan ochiq muloqot davomida aytilgan va ijtimoiy tarmoqlarda keng muhokamaga sabab boʻlgan jumla.

Ommalashishi
Oilaviy psixolog Nargiza Sattorova 2022-yilda ochiq muloqotlaridan birida ayolning hayotida erkakning oʻrni haqida gapirib, „Er oʻzi nimaga kerak?“ degan savolni berdi.

Tanqidi
Ushbu ochiq muloqot eʼlon qilingach, psixologning soʻzlariga koʻra, unga bosimlar ham boʻlgan. Nargiza Sattorova, agar kimdir unga tazyiq yoki taʼsir oʻtkazishga urinsa, bunday shaxslar qonuniy javobgarlikka tortilishi mumkinligini aytgan.

Manbalar

Qanotli iboralar
Ruslan Koryan

Ruslan Koryan () — armanistonlik sobiq professional futbolchi. Hujumchi va hujumkor yarim himoyachi sifatida oʻynagan.

Karyera

Klub 
Sergey Bubka nomidagi Donetsk ixtisoslashtirilgan Olimpiya zaxiralari maktabining bitiruvchisi. 2005-yilda Olimpik-Donetsk bilan birinchi shartnomasini imzoladi. 2006-2007-yilgi mavsumda Koryan Kiyevning Dinamo-3 jamoasida oʻynagan. 2015-yil fevral oyida Toshkentning Lokomotiv jamoasiga koʻchib oʻtdi.

2015-yil 8-martda Superkubok oʻyinida u Paxtakor jamoasi darvozasiga oʻzining birinchi golini kiritdi. Oʻyin 4:0 hisobi bilan yakunlandi.

2019-yil 2-iyulda „Qiziljar“ jamoasiga qoʻshildi.

Xalqaro 
Armaniston terma jamoasi tarkibida 2015-yil 9-mart kuni UEFA Yevro-2016 saralash oʻyinida Albaniyaga qarshi oʻyinning 84-daqiqasida maydonga tushdi.

Shaxsiy hayoti 
Rossiyaning „Ximki“ jamoasi yarim himoyachisi Arshak Koryanning amakivachchasi.

Karyera statistikasi

Klub

Xalqaro gollar 
 Ballar va natijalar birinchi boʻlib Armanistonning gollari roʻyxatini koʻrsatadi.

Yutuqlar

Klub 

 Luch-Energiya

 Rossiya PFL, Sharqiy konferentsiya (1) 2012-13
 NFL Kubogi: 2014-yil

 Lokomotiv

 Oʻzbekiston Superkubogi (1): 2014

 Istiqlol

 Tojikiston Superkubogi (1): 2019

Eslatmalar

Manbalar

Havolalar 

 FNL tomonidan ProfilRuslan Koryan da FootballFacts.ru (rus tilida)
Rossiya futbolchilari
Futbol assotsiatsiyasi hujumchilari
Armanistonlik futbolchilar
Yashayotgan insonlar
Lokomotiv Toshkent futbol klubi futbolchilari
Oʻzbekistondagi chet ellik erkak futbolchilar
Koʻp axlat tashlayapmiz

„Koʻp axlat tashlayapmiz“ — Xalqaro press-klub moderatori Gʻulom Saidov tomonidan aytilgan hamda muhokamalarga sabab boʻlgan jumla.

Ommalashuvi 
2020-yilning 15-yanvarida „Amirsoy“ togʻ-changʻi kurortida boʻlib oʻtgan Xalqaro press-klub koʻrsatuvining sayyor sessiyasida koʻrsatuv moderatori Gʻulom Saidov atrof-muhit tozaligi masalasiga toʻxtalib, „Koʻp axlat tashlayapmiz“ mazmunidagi jumlani aytdi.

Tanqidi

Manbalar 

Qanotli iboralar
Sergey Kuznetsov

Sergey Borisovich Kuznetsov (1964-yil 6-yanvar, Mednogorsk, Orenburg , SSSR – 2022-yil 7-noyabr, Orenburg) – sovet va rus qoʻshiq yozuvchisi, musiqachi, bastakor va shoir, bir nechta guruh asoschisi, birinchisi „Laskoviy may“ (1986), shuningdek, bir qator boshqa guruhlar: „Mama“ (1989) („Mama“ guruhining qoʻshiqlari „laskoviy may“ ijrosi tufayli keng tanildi), „Maugli“ " (1990), "Chernila dlya pyatova klassa (1992).

Biografiyasi 
1964-yil 6-yanvarda Orenburg viloyati, Mednogorsk shahrida tugʻilgan. U otasiz oʻsgan, onasi esa Valentina Alekseevna Kuznetsova (1931-yilda tugʻilgan) Mednogorskdagi Orenburg dam olish uyining direktori boʻlgan, ular dam olish uyi hududidagi yotoqxonada yashashgan.

12 yoshida Space va Modern Talking guruhlariga qiziqib qoladi.

13 yoshida u dam olish paytida kinomexanik boʻlib ishlagan. Aynan kino zalida pianino bor edi va u sevimli guruhining qoʻshiqlarini chalishni oʻrgandi u shu ondan boshlab musiqani jiddiy oʻrganishni boshlaydi, soʻng oʻz kuylarini bastalay boshladi.

Armiya 
Saratov viloyatida kimyoviy mudofaa qoʻshinlarida xizmat qilgan, „Kontakt 730“ armiya guruhini aʼzoi boʻlgan va kuylagan, „Maskarad“, „Sovuq qish oqshomi“, „Uchrashuvlar“, „Koʻhna oʻrmon“ qoʻshiqlarini ijro etilgan. Ammo qoʻshiqlarning yozuvlari saqlanmagan..

2000-yillar 
1999-yilda u Steklovata guruhini yaratdi, uning solistlari Denis Belikin va Artur Yeremeev, guruh Internetda „Yangi yil“ qoʻshigʻi uchun video bilan mashhur boʻldi[14].
2000-yil – Chernilnoye nebo guruhini yaratdi, uning solistlari Aleksandr Gulyaev va Sergey Dyadyun edi.
 2001-yil – „ALIS“ loyihasi, uning solisti Elena Drozdova.
 2002-yil – „Noviye formi“ guruhi, uning solisti Vlad Ivolgin.
 2006-yil – „Tungi kamalak“, yakkaxon ijrochi Yevgeniy Konnov edi.
 2009-yil – „Lyoxa“, uning solisti Elena Savelyeva.

Laskoviy may filmi 
2009-yilda guruhning shakllanishi haqida hikoya qiluvchi „Laskoviy May“ filmi suratga olindi. Filmda Andrey Razinning guruh haqidagi kitoblarida aytilgan voqealar versiyasi koʻrsatilgani, Sergey Kuznetsovning „Sen bor edi“ hujjatli filmidagi voqealar versiyasi hisobga olinmagani sababli film guruhning koʻplab sobiq aʼzolariga, shu jumladan Sergey Kuznetsovga yoqmagan.

Sergey Kuznetsov rolini (Kinomexanik sifatida qabul qilingan) aktyor Maksim Litovchenko ijro etgan.

Manbalar
Xoja Jaloliddin Fazlulloh Abullaysiy

Xoja Jaloliddin Fazlulloh Abullaysiy(arabcha:خوجة جلال الدين فضل الله أبو الليسي — Xoja Jaloliddin Fazlulloh Abullaysiy (vafoti taxminan 1470-yil)) — faqih.

Hayoti
Fazlulloh Abullaysiy zamonasining mashhur faqih olimi bo‘lish bilan birga, shoirlikdan ham xabardor bo‘lgan. Falsafa, fiqh va arab tili borasida Samarqand olimlarining peshqadami hisoblangan. Fazlulloh Abullaysiyning tavallud sanasi to‘g‘risida maʼlumotlar topilmadi. Taxminan 1470-yil atrofida vafot etgan.

Ustozlari
U o‘z madaniy saviyasini oshirish, bilimini yanada chuqurlashtirish yo‘lida Shayx Sadriddini Revasiy, Shayx Kamol Turbatiy, Said Hasan Ardasher, Xoja Muhammad Astrabodiy, Xoja Yusuf Burhon, Abdurrahmon Jomiy va Mavlono Fasihiddin Sohib kabi olimlar qoshida juda ko‘p dars o‘qigan.
U o‘z davrining odamlari orasida falsafa, ilmi fiqh va arab tilini bilishda Samarqanddagi olimlarning peshqadami sanalgan, uning madrasasida faqat Alisher Navoiy emas, balki Yusuf Andijoniy, Yusuf Safoiy (bu kishi ham Andijondan), Harimiy Qalandar, marvlik Nodir, xorazmlik Baqoiy, qunduzlik Muhammad Badaxshiy kabi necha o‘nlab shogirdlar bo‘lgan. Uning asarlari to‘g‘risida maʼlumotlar yo‘q. Xoja Fazlulloh Abullaysiyning qabri hozirda Samarqandda xalq ziyoratgohi bo‘lib kelmoqda.

Manbalar 

Olimlar
Islom:Shaxslar
Yunus ibn Fazl Ustrushaniy

Yunus ibn Fazl Ustrushaniy(arabcha:يونس بن فضل استرشاني — Yunus ibn Fazl Ustrushaniy — Toʻliq ismi:Abu Said Yunus ibn Fazl Ustrushaniy) — Muhaddis va roviy.

Hayoti
Yunus ibn Fazl Ustrushaniy Ustrushonada tavallud topgan.

Faoliyati
Shu yerda dastlabki ilmni olgan. Keyinchalik ilm-maʼrifat talabida Samarqandga borib, Abdulloh ibn Ayub Muharramiydan hadis rivoyat qilgan. Abu Muhammad ibn Ubaydulloh Samarqandiy undan hadis rivoyat qilgan. U fiqh sohasida ham ijod qilgan faqihlardan sanaladi. Manbalarda tavallud topgan yoki vafot etgan yili haqida ham maʼlumot keltirilmagan.

Manbalar 

Olimlar
Islom:Shaxslar
Homid ibn Iso Ustrushaniy

Homid ibn Iso Ustrushaniy(arabcha:حميد بن عيسى الاستروشاني — Homid ibn Iso Ustrushaniy — Toʻliq ismi:Abu Ahmad Homid ibn Iso Ustrushaniy) — roviy.

Faoliyati
Homid ibn Iso Ustrushaniydan Rayhon ibn Muhammad ibn Ayub Ustrushaniy Samarqandda hadislar rivoyat qilgan.

Vafoti
357/968-yil vafot etgan.

Manbalar 

Olimlar
Islom:Shaxslar
Homid ibn Abulhomid Ustrushaniy

Homid ibn Abulhomid Ustrushaniy(arabcha:حميد بن أبو الحميد أوسترشاني — Homid ibn Abulhomid Ustrushaniy) — Muhaddis va roviy.

Faoliyati 
Homid Ustrushaniy Ustrushanada tug‘ulgan. Ilm-maʼrifat yo‘lida Sharq mamlakatlarini kezadi. Xurosonga borib, Naysobur shahrida Abdulaziz ibn Hotamdan hadislar rivoyat qilgan. Abu Ishoq Ibrohim ibn Muhammad ibn Yahyo Naysoburiy undan hadis rivoyat qilgan. Naysobur orqali haj safariga borgan.

Manbalar 

Olimlar
Islom:Shaxslar
Abu Talha Hakim Ustrushaniy

Abu Talha Hakim Ustrushaniy(arabcha:أبو طلحة حكيم استرشاني — Abu Talha Hakim Ustrushaniy — Toʻliq ismi:Abu Talha Hakim ibn Nasr ibn Xonij ibn Xandabek Ustrushaniy) — Muhaddis va roviy.

Hayoti
Hakim Ustrushaniy Samarqandga qarashli „Ustrushan“ qishlog‘ida tavallud topgan.

Faoliyati
Muhammad ibn Fazl ibn Harrosh Balxiy, Hilol ibn Iloi Riqiy, Muhammad ibn Musallama Vositiy, Qosim ibn Ibod Termiziy, Ibn Zaxd Ubaydulloh ibn G‘oz Asqaloniy, Ubaydulloh ibn Muhammad Barqiy, Abu Zar’a Abdurrahmon ibn Amr Dimashqiy va boshqalardan hadis rivoyat qilgan.
Abdulloh ibn Mas’ud ibn Komil Samarqandiy, Abdulloh ibn Zohir ibn Abdulloh Mug‘koniy, Abu Zarr Ammor ibn Muhammad Tamimiy Bag‘dodiy va boshqalar undan rivoyat qilganlar. Manbalarda uning biror mansab egasi yoki o‘z davrida uning mavqei qay darajada bo‘lgani, hattoki, tavalludi yoki vafot etgan yili haqida ham birorta maʼlumot keltirilmagan.

Manbalar 

Olimlar
Islom:Shaxslar
Fozil ibn Haydar Ustrushaniy

Fozil ibn Haydar Ustrushaniy(arabcha:فاضل بن حيدر استروشاني — Fozil ibn Haydar Ustrushaniy) — faqih.

Faoliyati 
Mavjud manbalarda uning biror mansab egasi yoki o‘z davrida uning mavqei qanday bo‘lgani, hattoki, uning tavallud topgani yoki vafot etgan yili haqida ham birorta maʼlumot keltirilmagan. Ammo, undan keyin o‘tgan olimu ulamolar uning mashhur allomalardan biri sifatida o‘z asarlarida qayd etib o‘tganlar.

Manbalar 

Olimlar
Islom:Shaxslar
Muhammad al-Azkiyoniy

(Abu Abdulloh) Muhammad ibn al-Hasan ibn Ali ibn al-Hasan Boboj ibn al-Azkiyon (hijriy 344-yilning shaʼbon oyi (milodiy 955-yil)da vafot etgan) — Buxoro ahlidan bo‘lgan. Iroqqa borgan. Buxoro, Bag‘dod va boshqa joylarda hadis tinglagan.

Manbalar
Muhammad al-Astugʻdodiyziy

(Abu Bakr) Muhammad ibn Osim ibn Ramazon ibn Ali ibn Aflah ibn Kosmona al-Astug‘dodiyziy (hijriy 378-yil zulhijja oyining o‘rtasi (milodiy 988-yil)da vafot etgan) — Nasaf ahlidan bo‘lgan solih inson va fozil faqih.

Manbalar
Muhammad al-Astugʻdodiyziy (Abu Jaʼfar)

Muhammad ibn Muhammad ibn Osim al-Astug‘dodiyziy (hijriy 425-yil (milodiy 1034-yil) yoshligida vafot etgan) — Abu Bakrning birodari. U ulamolardan, ulamolar esa undan hadis rivoyat qilganlar.

Manbalar
Muhammad ibn Hasan Ustrushaniy

Muhammad ibn Hasan Ustrushaniy(arabcha:محمد بن حسن استروشاني — Muhammad ibn Hasan Ustrushaniy — Toʻliq ismi:Abu Jaʼfar Muhammad ibn Hasan ibn Muhsin Ustrushaniy (953-1016-yillar)) — faqih.

Hayoti 
Muhammad ibn Hasan Ustrushaniy 342/953-yilda Ustrushanada tavallud topgan.

Faoliyati 
U Fiqh ilmidan tahsil olish maqsadida 366/976-yili 23-yoshida Bag‘dodga borib, u yerda shayx Saymariy va qozilar qozisi Abu Abdulloh Domig‘oniylarga shogird tushadi. Muhammad ibn Hasan Ustrushaniy tahsil olib bo‘lganidan so‘ng Baytul Muqaddasga borib, u yerda muqim yashab qoladi. Umrining oxirida yana Bag‘dodga qaytib kelib, shu yerda 407/1016-yili vafot etadi. Uning o‘g‘li Iroqning Mosul shahri yuqorisida joylashgan Ibn Umar orolidagi kurdlarning mustahkam kichkina Fanak nomli qal’asida qozi bo‘lgan.

Manbalar 

Olimlar
Islom:Shaxslar
Muhammad al-Arsobandiy

(Faxruddin Abu Bakr) Muhammad ibn al-Husayn ibn Muhammad al-Arsobandiy, al-Hanafiy (hijriy 512-yil rabiulavval oyi (milodiy 1118-yil)da vafot etgan va „Hasin“ qabristoniga dafn etilgan) — mazkur qishloqdan, faqih, usul al-fiqh sohasida yetuk olim va qozilardan bo‘lgan. Marvda Abu Hanifa tarafdorlarining peshvoligi u bilan birgalikda nihoyasiga yetgan. Oliyhimmat, saxiy, xushxulq va kamtarin inson bo‘lgan.

Asarlari 
 „al-Usul fi-l-fiqh“ („Fiqh ilmining asoslari“);
 „Amoliy“ („Imlo qilingan hadislar“);
 „Sharhu-l-jomiʼi-lkabiyr“ ("Shayboniyning fiqh ilmi ning sohalari haqidagi „al-Jomiʼ al-kabiyr“ asariga sharh");
 „Muxtasaru taqvimi-l-adilla“ (Abu Zayd Dabbusiy qalamiga mansub „Taqvimu-adilla“ asarining qisqartirilgan shakli").

Manbalar
Muhammad al-Armaviy

(Tojuddin, Abulfuzayl) Muhammad ibn al-Husayn ibn Abdulloh al-Armaviy ash-Shofiʼiy (hijriy 656-yil muharram oyi (milodiy 1258-yilda Bag‘dodda vafot etgan) — qozilardan bo‘lgan usulshunos faqih.

Asari 
 „Hosilu-l-mahsul fiusuli-l-fiqh“ („Usul al-fiqh haqida yig‘ilgan maʼlumotlarning xulosasi“).

Manbalar
Bakron Ustrushaniy

Bakron Ustrushaniy(arabcha:باكرون أوستروشاني — Bakron Ustrushaniy — Toʻliq ismi:Abulqosim Bakron ibn Abdurrahmon Ustrushaniy) —roviy.

Hayoti 
Bakron Ustrushaniy Ustrushanada tavallud topgan.

Faoliyati 
Bag‘dodga borib ilm o‘rgangan va shu yerda muqim yashab qolgan. U Bag‘dodda muqim yashaganligi uchun Bag‘dodiy nisbasi bilan ham ataganlar. Hadislarni Abdulhamid ibn Nahshaldan va undan Ali ibn Ismoil Xo‘jandiy orqali Abu Nasr Aziz ibn Nasr ibn Lays ibn Abi Lays Ustrushaniy rivoyat qilgan.

Manbalar 

Olimlar
Islom:Shaxslar
Muhammad al-Armaviy (Safiyuddin)

Muhammad ibn Abdurrahim ibn Muhammad al-Armaviyal-Ashʼariy (hijriy 644-yil (milodiy 1247-yil)da tug‘ilib, 715-hijriy yil (milodiy 1315-yil)da vafot etgan) Hind va Rum diyorlariga safar qilgan, u yerdan Damashqqa o‘tgan va to o‘lgunicha shu yerda istiqomat qilgan.

Asarlari 
 „ar-Risola as-sunniya fi-l-usul“ („Usul al-fiqh haqida sunniy risola“);
 „Zubdatu-l-kalom fi ilmi-l-kalom“ („Kalom ilmi haqida aytilgan gaplarning sarasi“);
 „al-Foiq fiusuli-d-din“ („Din asoslari haqidamoʻtabar kitob“);
 „Nihoyatu-l-vusulila ilmi-l-usul“ („Usul al-fiqhni o‘rganishdan ko‘zlangan yakuniy maqsad“).

Manbalar
Ahmad ibn Muhammad Ustrushaniy

Ahmad ibn Muhammad Ustrushaniy(arabcha:أحمد بن محمد أوسترشاني — Ahmad ibn Muhammad Ustrushaniy — Toʻliq ismi:Ahmad ibn Muhammad ibn Abdulxoliq Ustrushaniy) — roviy.

Faoliyati 
Ustrushaniy—“Usrushana”dan yasalgan nisba boʻlib, Movarounnahrdagi Samarqandga qarashli shahar.
Ahmad ibn Muhammad Ustrushaniyning tarjimai holi, mansabi yoki o‘z davrida uning mavqei qanday bo‘lgani, hattoki uning tavallud topgani yoki vafot etgani sanalari haqidagi maʼlumotlarni mavjud manbalarda uchratmadik. Lekin u rivoyat qilgan hadislar manbalarda saqlanib qolgan.

Manbalar 

Olimlar
Islom:Shaxslar
Muhammad al-Azjohiy

(Abul Fath) Muhammad ibn Ahmad ibn Muoviya al-Azjohiy (hijriy 543-yilning safar oyi (milodiy 1149-yil)da Azjohda vafot etgan) — Azjohdagi jome masjidning imom-xatibi, oliyjanob, saxovatpesha, hadislarni ko‘p bilguvchi, solih faqih bo‘lgan.

Manbalar
Abdulhamid ibn Umar Usmandiy

Abdulhamid ibn Umar Usmandiy(arabcha:عبد الحميد بن عمر عثماندي — Abdulhamid ibn Umar Usmandiy — Toʻliq ismi:Abu Muhammad Abdulhamid ibn Umar ibn Husayn ibn Hasan ibn Hamza ibn Tohir) — roviy.

Usmandiy — „Usmand“dan yasalgan nisba bo‘lib, Ustrushananing Borkas qishlog‘iga 2-farsax masofada joylashgan qishloqlaridan biri. Bu qishloq Samarqand hududiga yaqin joyda bo‘lganligi bois keyinchalik shu hududga qaragan.

Faoliyati
Abdulhamid ibn Umar Usmandiy faqih, kalom ilmining namoyandasi Muhammad ibn Abdulhamid Usmandiyning otasi bo‘lib, manbalarda faqat ismi va rivoyat qilgan hadislarigina yozib qo‘yilgan. Biror mansab egasi yoki o‘z davrida mavqei qanday bo‘lgani, hattoki tavallud topgani yoki vafot etgan yillari haqida ham birorta maʼlumot keltirilmagan.

Manbalar 

Olimlar
Islom:Shaxslar